Virallinen lehti nro C 174 , 08/06/1998 s. 0058



KIRJALLINEN KYSYMYS E-3441/97 komissiolle esittäjä(t): Nel van Dijk (V) (31. lokakuuta 1997) Aihe: ¨Aznar-pöytäkirja¨ Voisiko komissio selittää, miksi komission esittämät luvut ((Komission jäsenen Gradinin vastaus kirjalliseen kysymykseeni E-1356/97 - EYVL C 373, 9.12.1997, s. 110. )), jotka koskevat EU:n jäsenvaltion kansalaisten turvapaikka-anomuksia muissa jäsenvaltioissa, eroavat YK:n pakolaisasiain pääkomissaarin toimiston UNHCR:n esittämistä luvuista ((UNHCR, Quelle; ¨EU:n kansalaisten turvapaikka-anomukset EU:n jäsenvaltioissa, joitakin tilastotietoja, 1985-1995¨. ))? Voisiko komissio keskusteltuaan uudelleen UNHCR:n kanssa esittää paikkansa pitävät tilastot? Mitkä jäsenvaltiot ovat Belgian ((Belgian julistus EU:n jäsenvaltion kansalaisen turvapaikka-anomusta koskevasta Amsterdamin sopimuksen pöytäkirjasta. )), Alankomaiden ((Ulko- ja oikeusasioita käsittelevän ministerin vastaus kamarin jäsenen Rosenmöllerin (ryhmä GroenLinks) esittämään kysymykseen, toinen kamari, kysymys 26. syyskuuta 1997. )) ja Ruotsin ((Migration News Sheet, nro 173, elokuu 1997, s. 13. )) lisäksi ilmoittaneet käsittelevänsä jokaisen muusta jäsenvaltiosta peräisin olevan kansalaisen turvapaikka-anomuksen huolimatta Amsterdamin sopimuksen ¨Aznar-pöytäkirjasta¨? Onko komissio valmis kehottamaan muita jäsenvaltioita tekemään samoin, jotta voidaan rajoittaa niitä haitallisia vaikutuksia, joita ¨Aznar-pöytäkirja¨ aiheuttaa pakolaisia koskevan yleissopimuksen noudattamiselle? Komission jäsenen Anita Gradinin komission puolesta antama vastaus (8. joulukuuta 1997) Arvoisan parlamentin jäsenen kirjalliseen kysymykseen E-1356/97 ((EYVL C 373, 9.12.1997, p. 110. )) annetussa komission vastauksessa esitetyt luvut oli saatu jäsenvaltioiden toimittamista tilastotiedoista, jotka perustuvat jäsenvaltioissa jätettyihin ja rekisteröityihin turvapaikka-anomuksiin. Yhdistyneiden Kansakuntien pakolaisasiain päävaltuutetun toimiston (UNHCR) paikallistoimistot keräävät tilastotietonsa tapauskohtaisesti, kun taas Euroopan yhteisöjen tilastotoimisto on riippuvainen asianomaisten jäsenvaltioiden antamista tiedoista. Komissio on tietoinen siitä, että UNHCR:n esittämät luvut ovat usein korkeammat kuin jäsenvaltioiden, mikä johtuu luultavasti erilaisista tiedonkeruun perusteista ja menetelmistä. Komissio tutkiikin tämän vuoksi, miten tiedonkeruumenetelmiä voitaisiin parantaa tilastollisten eroavaisuuksien välttämiseksi tulevaisuudessa. Komissio ei ole tietoinen siitä, että jokin muu jäsenvaltio kuin Belgia olisi muodollisesti ilmoittanut aikomuksestaan käsitellä jokainen muusta jäsenvaltiosta peräisin olevan kansalaisen turvapaikka-anomus. Komissio ei kuitenkaan tulkitse tällaisten ilmoitusten puuttumisen merkitsevän sitä, että jäsenvaltiot eivät aikoisi noudattaa vuonna 1951 tehdyn Geneven yleissopimuksen mukaisia velvoitteitaan. Komissio teki Jonas Sjöstedtin suulliseen kysymykseen H-600/97 parlamentin istunnossa syyskuussa 1997 ((Euroopan parlamentin keskustelut (syyskuussa 1997). )) antamassaan vastauksessa päinvastoin selväksi, että vaikka se pahoittelikin tämän pöytäkirjan sisällyttämistä Amsterdamin sopimukseen, se oli tyytyväisenä havainnut, että pöytäkirjan johdanto-osassa todettiin selkeästi, että pöytäkirjassa kunnioitetaan pakolaisten ((Euroopan parlamentin sanatarkat istuntoselostukset, 16.9.1997, s. 69. )) asemaa koskevan vuoden 1951 Geneven yleissopimuksen tuloksia ja tavoitteita.